**ORDENANZA FISCAL Nº 8, RECULADORA DA TAXA POR APERTURA DE GABIAS E FOXOS EN TERREOS DE USO PÚBLICO E CALQUERA REMOCIÓN DO PAVIMENTO OU BEIRARRÚAS EN VÍA PÚBLICA**

**Artigo 1. Fundamento legal**

No uso das facultadas concedidas polos artigos 133.2 e 142 da Constitución e polo artigo 106 da Lei 7/85 reguladora das Bases de Réxime Local e de conformidade co disposto no artigos 15 a 19 en relación co artigo 20 da Lei 39/88, do 28 de decembro, reguladora das Facendas Locais, na súa nova redacción dada pola Lei 25/1998 do 13 de xullo, de modificación do réxime legal de taxas estatais e Locais e de Reordenación das Prestacións Patrimoniais de Carácter Público, o Concello de Tordoia estable a taxa por apertura de gabias e foxos en terreos de uso público e calquera remoción do pavimento ou beirarrúas en vía pública, que se rexerá pola presente ordenanza fiscal.

**Artigo 2. Feito impoñible**

Constitúe o feito impoñible da taxa a utilización privativa ou aproveitamento especial pola apertura de gabias e foxos en terreos de uso público e calquera remoción do pavimento ou beirarrúas en vía pública, así como a destrucción ou deterioro do dominio público local, inclusive estradas, camiños e demais vías públicas locais e reposición, reconstrucción reparación ou arranxo de pavimentos ou instalacións destruídos ou desamañados pola apertura das expresadas gabias ou foxos e demolición e nova construcción de obras.

**Artigo 3. Suxeitos pasivos**

Son suxeitos pasivos desta taxa, en concepto de contribuíntes as persoas físicas ou xurídicas, así como as entidades a que se refire o artigo 33 da Lei Xeral Tributaria, que soliciten ou resulten beneficiados ou afectados pola actividades administrativo ou servicio que constitúe o feito impoñible desta taxa.

Así mesmo, terán tal condición de substitutos do contribuínte por razón de servicios ou actividades que beneficien ou afecten a ocupantes de vivendas ou locais, os propietarios de ditos inmobles, quen poderán repercutir, no seu caso, as cotas sobre respectivos beneficiarios.

**Artigo 4. Responsables**

1) Responderán solidariamente das obrigas tributarias do suxeito pasivo, as persoas físicas ou xurídicas que son causantes ou colaboran na realización dunha infracción tributaria, así como os copartícipes ou cotitulares das Entidades recollidas no artigo 38 e 39 da Lei Xeral Tributaria, que responderán en proporción as súas respectivas participacións das obrigas tributarias da entidade.

2) Serán responsables subsidiarios os administradores ou liquidadores de quebras, concursos, sociedades e entidades en xeral nos supostos e co alcance que sinale o artigo 40 da Lei Xeral Tributaria.

**Artigo 5. Exencións, reduccións e bonificacións**

O Estado, as Comunidades Autónomas e as Entidades Locais non estarán obrigadas o pago das taxas por utilización privativa ou aproveitamento especial do dominio público polos aproveitamentos inherentes ós servicios públicos de comunicacións que exploten directamente e por tódolos que inmediatamente interesen á seguridade cidadán ou á defensa nacional.

**Artigo 6. Cota tributaria**

**Epígrafe A) Concesión de licencia de obra na vía pública.**

|  |  |  |  |  |  |  |
| --- | --- | --- | --- | --- | --- | --- |
| As cotas esixibles son as que a continuación se detallan:   |  |  | | --- | --- | | **Conceptos** | **Importe** | | Número 1.-Por cada licencia para construír ou suprimir pasos de carruaxes ou para a apertura de gabias ou foxos para reparación de avarías, novas acometidas, etc., e que o ancho exceda de 1 metro | 390 m2 | | Número 2.-Por cada licencia para construír ou reparar beirarrúas deterioradas polos particulares ou para apertura de gabias ou foxos para reparación de avarías, novas acometidas, etc., ata un metro de ancho | 140 m2 | |

**Epígrafe B) Aproveitamento da vía pública.**

Diferéncianse en dúas zonas: Urbana e Rural. As cotas esixibles en relación coa categoría de onde se realicen as obras que, como mínimo haberán de acadar un importe de 1.000 ptas., son as seguintes:

|  |  |  |
| --- | --- | --- |
| **Concepto** | **Urbano** | **Rural** |
| Número 1.-Construír ou suprimir pasos de carruaxes, calquera que sexa o seu uso, por m2 ou fracción | 390 | 33 |
| Número 2.-Construír ou suprimir beirarrúas destruídas ou deterioradas polos particulares, por cada metro lineal ou fracción | 390 | 33 |
| Número 3.-Apertura de calas para reparación de avarías producidas en canalizacións ou acometidas de gas, electricidade, "atarxeas", etc., por metro lineal ou fracción e día | 390 | 33 |
| Apertura de calas para reparación de avarías producidas en canalizacións ou acometidas de gas, electricidade, auga, tendido de cables ou canos, colocación de rieles e postes, ou para suprimir os existentes como levantar canos, condenar tomas de augas, etc, por metro lineal ou fracción e día | 390 | 33 |
| Cando o ancho da gabia ou foxo exceda de un metro incrementarase nun ...... por 100 as tarifas asignadas nos dous apartados anteriores | 390 | 33 |

**Epígrafe C) Reposición ou reconstrucción e obras de reparación ou arranxo dos pavimentos ou instalacións destruídas ou desamañadas por apertura expresadas de gabias ou foxos e demolición e nova construccións de obras defectuosas.**

|  |  |
| --- | --- |
| **Conceptos** | **Importe** |
| Levantado e construcción: | |
| Beirarrúa, por cada m2 ou fracción | 5.822 |
| Bordo, por cada m2 ou fracción | 1.764 |
| Calzada, por cada m2 ou fracción | 1.864 |
| Construccións: | |
| Beirarrúa, por cada m2 ou fracción | 7.922 |
| Bordo, por cada m2 ou fracción | 1.764 |
| Calzada, por cada m2 ou fracción | 2.100 |
| Movemento de terras: | |
| Por cada metro cúbico | 638 |
| Varios: | |
| Arquetas, por cada m2 ou fracción | 6.171 |
| Sumidoiros, por metro lineal ou fracción | 17.561 |
| Pozos de rexistro, por cada m2 ou fracción | 1.864 |
| Por supresión de árbores, por metro ou fracción de perímetro de tronco a un metro do chan | 638 |
| Por supresión ou desprazamento de farolas, por metro lineal de supresión ou desprazamento | 5.000 |
| Outros, por cada metro lineal, cadrado, cúbico ou fracción, segundo os casos | 2.683 |

**Epígrafe D) Depreciación ou deterioro da vía pública.**

A cantidade resultante de aplicar o dez por cen ós valores dos distintos apartados do epígrafe C).

A cota tributaria consistirá nunha cantidade fixa que se determinará pola suma dos seguintes apartados:

a) Epígrafe A), concesión de licencia.

b) Epígrafe B), aproveitamento da vía pública.

c) Epígrafe C), reposición de pavimento, sempre que dita reposición non a realice a persoa autorizada. Se o efectuara a persoa autorizada, viría obrigada a abonar o 50 por 100 da tarifa deste epígrafe.

d) Epígrafe D), indemnizacións por depreciación ou deterioro do pavimento.

**Artigo 7. Cobro**

A taxa cobrarase cando se inicie a utilización privada ou o aproveitamento especial, momento que, a esteos efectos se entende que coincide coa de concesión da licencia, se a mesma foi solicitada.

Sen prexuízo do previsto no punto anterior, será preciso depositar o importe da taxa cando se presente a solicitude de autorización para proceder á autorización do aproveitamento especial mencionado.

Cando se producise o uso privativo ou aproveitamento especial sen solicitar licencia, o cobro da taxa terá lugar no momento do inicio deste aproveitamento.

**Artigo 8. Período impositivo**

O período impositivo é o tempo durante o cal se efectuou o disfrute do aproveitamento especial.

**Artigo 9. Liquidación, recadación e xestión**

1) De conformidade co previsto no artigo 26 da Lei 39/88, do 28 de decembro, Reguladora das Facendas Locais, na súa nova redacción dada pola Lei 25/1998, do 13 de xullo, e co fin de garantir en todo caso os dereitos da administración, toda solicitude de licencia detallada da súa natureza, tempo para o que se solicita, lugar, clase de pavimento da vía e, en xeral, cantas indicacións sexan necesarias para a exacta determinación do aproveitamento desexado e si se refiren a obras de nova instalación de servicios será preceptivo acompañar á solicitude do plano completo, para que poida ser admitida a trámite, deberá acompañarse dun xustificante do depósito previo desta taxa.

2) A liquidación do depósito previo practicarase tendo en conta os datos formulados polo interesado.

3) O depósito provisional, non causará dereito algún e non faculta para realizar as obras, que só poderán levarse a cabo cando se obteña a licencia.

4) A liquidación practicada conforme ás normas anteriores elevarase a definitiva unha vez que recaia resolución sobre a concesión da licencia, e se esta fora denegada, o interesado poderá instar a devolución do depósito constituído.

5) Consideraranse caducadas as licencias se despois de concedidas transcorren trinta días sen haber comezado as obras. Unha vez iniciadas estas, deberán continuarse sen interrupción.

6) Cando se trate de obras que deban ser executadas inmediatamente polos graves prexuízos que a demora puidera producir (fugas de gas, fusión de cables, etc.,) poderán iniciarse as obras sen haber obtido a autorización municipal, con obriga de solicitar a licencia dentro das vintecatro horas seguintes ó comezo das mesmas e xustificar a razón da súa urxencia.

7) Cando non se trate de apertura de prospeccións para a conexión de auga, a reparación do pavimento ou terreo removido será, en todo caso, do exclusivo cargo e conta de quen se houbera beneficiado dos mesmos. En garantía de que polo interesado se proceda á perfecta reparación de aqueles, para poder tramitar a solicitude deberá acreditar o ter constituída a correspondente fianza. Se a garantía constituída non forma suficiente para cubrir o montante das obras a executar, o interesado aboará a diferencia conforme á conta que formule o técnico municipal.

8) O recheo ou macizado de gabias e foxos e a reposición de pavimento realizarase polo Concello ou, cando este o considere oportuno, polo concesionario, debendo facerse constar neste último caso dita circunstancia no documento de licencia que resultara preciso utilizar.

9) No caso de que, efectuada a reposición do pavimento polo concesionario da licencia, os Servicios municipais estimen, previas as comprobacións pertinentes, que as obras non se realizasen de acordo coas esixencias técnicas correspondentes, o Concello poderá proceder á demolición e nova construcción das obras defectuosas, vindo obrigado o concesionario da licencia a satisfacer os gastos que se produzan pola demolición, recheo de gabias e foxos e nova reposición do pavimento.

10) A Sección Técnica municipal, correspondente comunicará á Intervención Municipal e Policía Municipal, o prazo concedido, en cada caso, para a utilización da prospección. Se transcorrido o prazo autorizado continuara aberta esta, ou non quede totalmente reparado o pavimento e en condicións de uso normal, se liquidarán novos dereitos, de conformidade coa Tarifa, sen prexuízo das sancións que poidan impoñerse pola Alcaldía.

**Artigo 10. Gastos de reconstrucción e indemnización**

1) Cando a utilización privativa ou o aproveitamento especial, que se concedese, leve consigo a destrucción ou deterioro do dominio público local, o suxeito pasivo, sen prexuízo do pago da taxa a que houbera lugar, estará obrigado ó reintegro do custo total dos respectivos gastos de reconstrucción ou reparación e do depósito previo do seu importe.

2) Se os danos foran irreparables, o Concello será indemnizado en cuantía igual ó valor dos bens destruídos ou o importe do deterioro dos danos.

**Artigo 11. Infraccións e sancións**

En materia de infraccións e sancións se estará ó disposto na Lei Xeral Tributaria e nas disposicións que a complementen e desenvolvan.

**Disposición final**

A presente ordenanza fiscal derroga a ordenanza fiscal número 8 reguladora do prezo público por apertura de gabias e foxos en terreos de uso público e calquera remoción do pavimento ou beirarrúas en vía pública, aprobado polo pleno o día 30 de novembro de 1989. Será de aplicación a partir do 1 de xaneiro de 1999, permanecendo vixente ata que se acorde a súa modificación ou derrogación expresa.